open-index/open-wikipedia-markdown huggingface dataset:
Πολιτειακό Νομοθετικό Σώμα της Μοντάνα

Το **Πολιτειακό Νομοθετικό Σώμα της Μοντάνα** (αγγλικά:*Montana State Legislature*) είναι το πολιτειακό νομοθετικό σώμα της πολιτείας Μοντάνα των ΗΠΑ. Αποτελείται από την 100μελή Βουλή των Αντιπροσώπων της Μοντάνα και την 50μελή Γερουσία της Μοντάνα.

Το Σύνταγμα της Μοντάνα υπαγορεύει ότι το νομοθετικό σώμα συνέρχεται σε τακτική συνεδρίαση για όχι περισσότερο από 90 ημέρες σε κάθε περιττό έτος. Το βασικό έργο του νομοθετικού σώματος είναι να περνά ισοσκελισμένους διετείς προϋπολογισμούς που πρέπει μετά να εγκριθούν από τον Κυβερνήτη.

Απότην εποχή που η Μοντάνα προάχθηκε σε πολιτεία, το Νομοθετικό Σώμα διαιρείται από κομματικές γραμμές σε σταθερή βάση και κατά άρτιους αριθμούς. Από την υιοθέτηση του παρόντος πολιτειακού συντάγματος το 1972, το οποίο διέτασσε μονομελείς νομοθετικές περιφέρειες για πρώτη φοράα στην ιστορία της πολιτείας, η Γερουσία της Μοντάνα έχει συνολικά ελεγχθεί από τους Δημοκρατικούς για 9 συνεδριάσεις, και από τους Ρεπουμπλικανούς για 10 συνεδριάσεις. Κατά την ίδια περίοδο, η Βουλή της Μοντάνα έχει ελεγχθεί από τους Δημοκρατικούς σε 8 συνεδριάσεις και από τους Ρεπουμπλικανούς σε 9 συνεδριάσεις με δύο ισοπαλίες. Σύμφωνα με τον πολιτειακό νόμο, σε περίπτωση ισοπαλίας, ο έλεγχος πηγαίνει στο κόμμα του παρόντος Κυβερνήτη.  Το 62ο Νομοθετικό Σώμα (2011-2012) ελέγχεται από το Ρεπουμπλικανικό Κόμμα με την Βουλή να έχει 68 Ρεπουμπλικανούς μέλη και 32 μέλη Δημοκρατικούς, και η Γερουσία έχει 28 Ρεπουμπλικανούς και 22 Δημοκρατικούς.

Τα μέλη περιορίζονται σε το πολύ 8 έτη σε κάθε σώμα αλλά το όριο θητείας είναι συνεχόμενο μη ισόβιο.

Το Πολιτειακό Νομοθετκό Σώμα της Μοντάνα συνέρχεται στην πολιτειακή πρωτεύουσα της Έλενα. 

## Δείτε επίσης
*Πολιτειακό Καπιτώλιο της Μοντάνα
*Βουλή των Αντιπροσώπων της Μοντάνα
*Γερουσία της Μοντάνα
*Πολιτειακή Κυβέρνηση της Μοντάνα

## Εξωτερικοί σύνδεσμοι
*Official Montana State Legislature Website
*Party Control in the Montana Legislature
*Montana's split-party control statute

Μοντανα
Κατηγορία:Μοντάνα
1441 Μπόιγιαϊ

μικρογραφία|Απεικόνιση της τροχιάς του Μπόλυαι απο την NASA.
Ο **Μπόλυαι** (*Bolyai*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,971. Ανακαλύφθηκε το 1937 από τον Ούγγρο αστρονόμο Γκιόργκι Κούλιν, που παρατηρούσε από το Αστεροσκοπείο Κονκόλυ της Ουγγαρίας, και πήρε το όνομά του προς τιμή του Ούγγρου μαθηματικού Γιάνος Μπόιγιαϊ.

## Φυσικά χαρακτηριστικά
Η μέση διάμετρος του Μπόλυαι εκτιμάται σε 14,76 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,0467. Είναι άγνωστο αν και με ποια περίοδο περιστρέφεται ο Μπόλυαι γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπολυαι
1442 Κορβίνα

Η **Κορβίνα** (*Corvina*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,291. Ανακαλύφθηκε το 1937 από τον Ούγγρο αστρονόμο Γκιόργκι Κούλιν, που παρατηρούσε από το Αστεροσκοπείο Κονκόλυ της Ουγγαρίας, και πήρε το όνομά της προς τιμή του βασιλιά της Ουγγαρίας Ματθία Κορβίνου.

## Φυσικά χαρακτηριστικά
Ο φασματικός τύπος της Κορβίνας είναι **S** (λιθώδης). Τα υπόλοιπα φυσικά χαρακτηριστικά της είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κορβινα
Γενοκτονία των Ασσυρίων

Η **Γενοκτονία των [[Ασσύριοι|Ασσυρίων]]** αναφέρεται στην μαζική σφαγή του ασσυριακού / χαλδαϊκού / συριακού πληθυσμού της Οθωμανικής Αυτοκρατορίας κατά τη διάρκεια της δεκαετίας του 1890, τον Πρώτο Παγκόσμιο Πόλεμο, και την περίοδο του 1922-1925. Ο πληθυσμός των Ασσυρίων της άνω Μεσοποταμίας (Τουρ Αμπντίν, Τζολεμέργκ, Βαν, Σύρτη της σημερινής νοτιοανατολικής Τουρκία και της Ούρμια του σημερινού βορειοδυτικού Ιράν) είχε εκτοπιστεί διά της βίας και σφαγιάστηκε από Οθωμανικές και κουρδικές δυνάμεις μεταξύ 1914 και 1920 κατά τον ίδιο τρόπο όπως οι Αρμένιοι και οι Έλληνες αφού με την άνοδο του εθνικισμού, θρησκευτικές ομάδες έχασαν την αυτονομία που τους παρείχε το σύστημα των μιλλιέτ.. Η κατάσταση έγινε ακόμη χειρότερη με την άνοδο των εθνικιστών «νεότουρκων». Με την πολιτική τους άνοδο, κατάφεραν να πραγματοποιήσουν ένα πετυχημένο πραξικόπημα το 1913 και εφάρμοσαν στρατιωτική δικτατορία στην χώρα. Το σύνθημα τους ήταν με «**η Τουρκία στους Τουρκους**» Μετά την είσοδο της Τουρκίας στον Α' ΠΠ, οι εθνικιστές Τούρκοι εξαπέλυσαν τα γενοκτονικά τους σχέδια.

Οι εκτιμήσεις σχετικά με το συνολικό αριθμό των νεκρών είναι ποικίλες. Σύγχρονες εκθέσεις εκτιμούν τον αριθμό των νεκρών στις 250.000. Ορισμένες πηγές που δεν διαθέτουν λεπτομερή στατιστικά στοιχεία υποστηρίζουν μέχρι και 750.000 νεκρούς.

Η γενοκτονία των Ασσυρίων πραγματοποιήθηκε στο ίδιο πλαίσιο με την Γενοκτονία των Αρμενίων και την Γενοκτονία των Ελλήνων. Σε αυτά τα γεγονότα, κοντά στα τρία εκατομμύρια Χριστιανοί της Συριακής, Αρμενικής και της Ελληνικής εκκλησίας δολοφονήθηκαν από το καθεστώς των Νεότουρκων.

## Διεθνής αναγνώριση
Η γενοκτονία των Χριστιανών Ασσυρίων έχει αναγνωριστεί από ορισμένα κράτη και ομόσπονδες Πολιτείες, από κοινού με αυτή των Ελλήνων και των Αρμενίων,  Συγκεκριμένα, έχει αναγνωριστεί από τη Βουλή της Ολλανδίας , τη Βουλή της Αυστρίας  και τη Βουλή της Σουηδίας . 
Επίσης, από τις Πολιτείες της Νότιας Αυστραλίας και της Νότιας Νέας Ουαλίας της Αυστραλίας. Στην αναγνώριση από τις Αυστραλιανές Πολιτείες συνέβαλε και ο Ελληνο-αυστραλός μελετητής γενοκτονιών Παναγιώτης Διαμαντής.

## Εξωτερικοί σύνδεσμοι
* Ψήφισμα της Διεθνούς Ένωσης Μελετητών Γενοκτονιών (IAGS) για τη Γενοκτονία των Ασσυρίων και των Ελλήνων, 2007
* On August 7 Assyrians Remembered Their Martyrs, Assyrian International News Agency (AINA) News, 8 Αυγ. 2013. Φωτογραφίες από μνημεία και τελετές μνήμης της Γενοκτονίας των Ασσυρίων, 7 Αυγούστου 2013, Αρμενία, Αυστραλία, ΗΠΑ.

## Δείτε επίσης
*Γενοκτονία Αρμενίων, Ελλήνων και Ασσυρίων

## Παραπομπές


Ασσυρίων
Κατηγορία:Σφαγές του Τουρκικού Εθνικού Κινήματος
Κατηγορία:Σφαγές στην Οθωμανική Αυτοκρατορία
Κατηγορία:Ασσύριοι
Κατηγορία:Ιστορία της Οθωμανικής Αυτοκρατορίας κατά την διάρκεια του Α΄ Παγκοσμίου Πολέμου
Κατηγορία:Σφαγές κατά τον Α΄ Παγκόσμιο Πόλεμο
Κατηγορία:Εθνοκάθαρση στην Ασία
Διασχιστική διαταραχή ταυτότητας

Η **διασχιστική διαταραχή ταυτότητας** (σύμφωνα με το DSM IV), ή **διαταραχή πολλαπλής προσωπικότητας**, όπως αναφερόταν παλιότερα, είναι η κατάσταση κατά την οποία μέσα σε ένα άτομο, στο πλαίσιο ποικίλων και διαφορετικών κοινωνικών και προσωπικών πλαισίων, συνυπάρχουν δύο ή και περισσότερες διακριτές ταυτότητες ή προσωπικότητες.

Oι διαφορετικές προσωπικότητες συχνά υπάρχουν ως πλευρές οι οποίες δεν συντίθενται στο πλαίσιο μιας ενιαίας ταυτότητας του ατόμου. Προσδιορίζονται και αναγνωρίζονται ακόμα και με διαφορετικά ονόματα, ενδέχεται να έχουν εντελώς αντίθετα χαρακτηριολογικά δεδομένα, ηλικία, ακόμα και φύλο, καθώς και άγνοια η μία για το ποιόν και τη δραστηριότητα της άλλης. Το πλήθος αυτών των προσωπικοτήτων μπορεί να ανέλθει ακόμα και στις 100. Ένας πλήθος 7 προσωπικοτήτων, όπως είχε παρατηρηθεί σε μια ειδική μελέτη για το ζήτημα αυτό, δεν είναι μακριά από το μέσον όρο, μολονότι σε πολλές περιπτώσεις, στην ίδια μελέτη, διακριβώθηκαν πάνω από 10.  

Στο εγχειρίδιο ICD του παγκόσμιου οργανισμού υγείας το όνομα αυτής της διαγνωστικής οντότητας είναι *διαταραχή πολλαπλής προσωπικότητας*. Και στο σύστημα DSM και στο ICD η συγκεκριμένη διάγνωση προϋποθέτει τουλάχιστον δύο διακριτές προσωπικότητες, κάθε μια από τις οποίες αναλαμβάνει περιοδικά τον έλεγχο της συμπεριφοράς του ατόμου και συνοδεύεται με ταυτόχρονη απώλεια της μνήμης που δεν εξηγείται με φυσιολογική λήθη. Η διαταραχή αυτή έχει παρουσιαστεί και μέσα από ταινίες, μεταξύ των οποίων τα *[[Εγώ, Αυτή και ο Εαυτός Μου]]* (2000) και ''Διχασμένος'' (2016).

## Παραπομπές


Κατηγορία:Αποσυνδετικές διαταραχές
Κατηγορία:Διαταραχές μνήμης
Νίκος Βαμβακάς

Ο Νίκος Βαμβακάς ήταν αθλητής της πυγμαχίας ο οποίος απεβίωσε σε ηλικία 23 ετών σε αγώνα πυγμαχίας στις 28 Αυγούστου του 1952.

Ξεκίνησε την καριέρα του ως αθλητής πυγμαχίας από τον Ολυμπιακό και συνέχισε να αγωνίζεται στον Παναθηναϊκό. Υπηρέτησε στο Ναυτικό και αναδείχθηκε 2 χρονιές πρωταθλητής στους αγώνες πυγμαχίας των Ενόπλων Δυνάμεων. Αγωνίστηκε επίσης στους Πανναυτικούς Αγώνες και κατατάχθηκε δεύτερος στο Πρωτάθλημα Ελλάδας.

Το 1952 ο Παναθηναϊκός διοργάνωσε πυγμαχικούς αγώνες με αντίπαλους τους πυγμάχους της Παρτιζάν για να καλλιεργήσει το άθλημα και να ενισχύσει τις ελληνογιουγκοσλαβικές σχέσεις. Ο Νίκος Βαμβακάς αγωνίστηκε απέναντι στο Γιουγκοσλάβο πρωταθλητή Πάβλιτς. Κατά τη διάρκεια του αγώνα υπερτερούσε απέναντι στο τεχνικά ανώτερο αντίπαλό του, όμως στο 2ο λεπτό του 3ου και τελευταίου γύρου δέχθηκε ισχυρά χτυπήματα με συνέπεια να βρεθεί σε ημιαναίσθητη κατάσταση. Υπέστη σοβαρή εγκεφαλική διάσειση, δεν διακομίστηκε εγκαίρως στο νοσοκομείο και εξέπνευσε νοσηλευόμενος την επόμενη ημέρα. Ο Παναθηναϊκός ανακοίνωσε τη διεξαγωγή ετήσιων αγώνων στη μνήμη του Νίκου Βαμβακά.

## Παραπομπές


Κατηγορία:Έλληνες πυγμάχοι
Κατηγορία:Πυγμάχοι ΠΑΟ
Κατηγορία:Πυγμάχοι ΟΣΦΠ
Χώροι Ανεξέλεγκτης Διάθεσης Απορριμάτων

Οι **Χώροι Ανεξέλεγκτης Διάθεσης Απορριμάτων** (ΧΑΔΑ) είναι χώροι, κυρίως παράνομοι, όπου εναποτίθενται τα σκουπίδια χωρίς να λαμβάνονται υπ' όψιν οι περιβαλλοντικοί παράγοντες και οι συνέπειες που θα υπάρξουν από μια τέτοια διαδικασία. Είναι ένας από τους βασικότερους λόγους πρόκλησης πυρκαγιάς και μόλυνσης των υδάτων.

## Παραπομπές


Κατηγορία:Διαχείριση απορριμμάτων
Παιώνια η παρνασσική

Η **Παιώνια η παρνασσική** (**Paeonia parnassica**) είναι ενδημικό είδος που ανήκει στην οικογένεια Παιώνια στο γένος **Παιώνια**. Ανακαλύφθηκε το 1985 και το συναντάμε μόνο στην Ελλάδα και ειδικότερα στον Παρνασσό και τον Ελικώνα. 

Έχει μελανοπόρφυρα σκουρόχρωμα άνθη στο χρώμα του κόκκινου κρασιού, και ανθίζει τον Μάιο με τα άνθη να διαρκούν 2-3 εβδομάδες. Ο βιότοπος του είναι δολίνες και επικλινή εδάφη μέσα σε δάσος κεφαλληνιακής ελάτης. 

Σήμερα θεωρείται απειλούμενο είδος από την εκτός σχεδίου δόμηση και την προσβολή από νυχτόβιο λεπιδόπτερο, με το συνολικό πληθυσμό του να εντοπίζεται σε δύο θέσεις με περίπου 1.000 φυτά.

## Εξωτερικοί σύνδεσμοι

* Παιώνια του Παρνασσού (Paeonia parnassica)*arahova.net*
*Παιώνια, η βασίλισσα των βοτάνων - Eίδη*kathimerini.gr*
*Παιώνια του Παρνασσού*art-cad.gr*
*Παιώνια του Παρνασσού *monumenta.org*

Κατηγορία:Παιωνιοειδή
Κατηγορία:Ελληνική χλωρίδα
Κατηγορία:Ορεινή χλωρίδα
Κατηγορία:Χλωρίδα της Βοιωτίας
Πάιονηρ 4

Το **Πάιονηρ 4** ήταν ένα διαστημικό σκάφος που εκτοξεύθηκε ως μέρος του *[[Πρόγραμμα Πάιονηρ|προγράμματος Πάιονηρ]]* για να προσεγγίσει τη Σελήνη και να σταθεροποιηθεί σε ηλιακή τροχιά κάνοντάς το, το πρώτο διαστημόπλοιο των ΗΠΑ που ξέφυγε από το βαρυτικό πεδίο της Γης. Πέρασε σε απόσταση 60.000 χιλιομέτρων από την επιφάνεια της Σελήνης. Το διαστημικό σκάφος ήταν ακόμη σε ηλιακή τροχιά το 1969.

## Αποστολή
Μετά από μια επιτυχημένη εκτόξευση του *Πάιονηρ 4* επιτευχθεί ο πρωταρχικός στόχος του για την προσέγγιση της Σελήνης, μας έφερε δεδομένα ακτινοβολίας και μιας πολύτιμης παρακολούθησης. Το διαστημικό σκάφος πέρασε σε απόσταση 60 χιλιάδων χιλιομέτρων από την επιφάνεια της Σελήνης στις 4 Μαρτίου του 1959 σε 22:25 UTC με ταχύτητα 7.230 χιλιομέτρων ανά ώρα. Η απόσταση δεν ήταν αρκετά μικρή για τον φωτοηλεκτρικό αισθητήρα. Το διαστημικό σκάφος συνέχισε τη διαβίβαση των στοιχείων ακτινοβολίας για 82,5 ώρες, σε μια απόσταση 658.000 χιλιομέτρων , και έφτασε σε περιήλιο στις 18 Μαρτίου 1959 στις 01:00 UTC.

## Παραπομπές


## Εξωτερικοί σύνδεσμοι
* NASA JPL Pioneer 3 & 4 
* NSSDC Master Catalog: Spacecraft Pioneer 4

Κατηγορία:Πρόγραμμα Πάιονηρ
Κατηγορία:Διαστημικές αποστολές το 1959
Λύκος (αποσαφήνιση)

Η λέξη **Λύκος** μπορεί να αναφέρεται σε κάποιο από τα παρακάτω λήμματα:

## Επιστήμη
* Λύκος, ζώο
* Λύκος (κολεόπτερο)
* Λύκος (βοτανολογία)
* Λύκος (αστερισμός)

### Ιατρική
* Λύκος ερυθηματώδης δερματική πάθηση
* Συστηματικός ερυθηματώδης λύκος, πάθηση του ανοσοποιητικού

## Πρόσωπα
* Λύκος (μυθολογία)
* Λύκος (ιστοριογράφος)
* Λύκος ο Νεαπολίτης
* Λύκος ο Μακεδών
* Γεώργιος Λύκος

## Άλλες χρήσεις
* *[[Λύκος (ναρκαλιευτικό)|Λύκος]]*, ναρκαλιευτικό
* Λύκος Σφακίων, οικισμός
* Λύκος (ποταμός)
* ''Ο λύκος'' (ταινία)

Κατηγορία:Αποσαφηνίσεις ονομάτων
Leafpad

Το **Leafpad** είναι επεξεργαστής απλού κειμένου (αγγλικά: text editor) για τα λειτουργικά συστήματα Linux, BSD, και Maemo.. Βρίσκεται προεγκατεστημένο σε πολλές διανομές Linux, όπως το Fedora ή το OpenSUSE. Η πιο πρόσφατη έκδοση είναι η 0.8.18.1. Σχεδιάστηκε εξ αρχής με έμφαση στις όσο το δυνατόν μικρότερες απαιτήσεις σε υπολογιστικούς πόρους και την όσο το δυνατόν μικρότερη εξάρτηση από άλλες βιβλιοθήκες κώδικα. Είναι το προεπιλεγμένο πρόγραμμα του είδους του για το ελαφρύ γραφικό περιβάλλον εργασίας LXDE και για το λειτουργικό σύστημα Xubuntu 11.10. Το όνομα «Leafpad» είναι σύντμηση των αγγλικών λέξεων «Leaf» και «Pad», που σημαίνουν «φύλλο» και «σημειωματάριο» αντίστοιχα. 

Το Leafpad είναι ελεύθερο λογισμικό, αδειοδοτημένο με την GNU General Public License (GNU GPL).

## Χαρακτηριστικά
Το Leafpad είναι ένα πολύ απλό στη χρήση πρόγραμμα, το οποίο παρέχει βασικές δυνατότητες, όπως αποκοπή, αντιγραφή και επικόλληση, αναίρεση ή/και επανάληψη, αρίθμηση γραμμών και δυνατότητες drag-and-drop. Οι αρχικές εκδόσεις του προγράμματος δεν παρείχαν δυνατότητα εκτύπωσης κειμένου. Η απουσία αυτής της δυνατότητας ήταν ένας από τους βασικούς λόγους που οδήγησαν στην ανάπτυξη του παρόμοιου επεξεργαστή κειμένου Mousepad. Σε πιο πρόσφατες εκδόσεις του Leafpad υπάρχει δυνατότητα εκτύπωσης και προεπισκόπησης εκτύπωσης. Το Leafpad υποστηρίζει αρκετές κωδικοποιήσεις χαρακτήρων και διαθέτει και λειτουργία αυτόματης ανίχνευσης της κωδικοποίησης αρχείου κειμένου για κάποιες κωδικοποιήσεις όπως η UTF-8. 

## Αρχιτεκτονική
Το Leafpad χρησιμοποιεί το GTK+ καθώς και τις βιβλιοθήκες libgnomeprint και libgnomeprintui που παρέχουν δυνατότητες εκτύπωσης. Το πρόγραμμα έχει πολύ μικρές απαιτήσεις σε κύρια μνήμη (RAM) συγκριτικά με άλλα προγράμματα της κατηγορίας του, όπως το gedit ή το Kate.

## Παραπομπές


## Εξωτερικοί σύνδεσμοι

* Leafpad  - Επίσημη σελίδα 

Κατηγορία:Ελεύθερο λογισμικό
Κατηγορία:Λογισμικό Unix
Κατηγορία:Διορθωτές κειμένου
Κατηγορία:Λογισμικό που χρησιμοποιεί GTK+
Δημοσθένης του Πολυεύκτου

Ο **ανδριάντας του Δημοσθένη** ήταν μπρούτζινος ανδριάντας που εικόνιζε τον Δημοσθένη. Ήταν έργο του κατά τα άλλα άγνωστου γλύπτη Πολυεύκτου. Αντίγραφά του σε μάρμαρο σώζονται σε πολλές πόλεις και μουσεία, μεταξύ των οποίων 50 μαρμάρινες κεφαλές και τρία μαρμάρινα Ρωμαϊκά αντίγραφα σε φυσικό μέγεθος. 
## Ιστορική αναδρομή
Το 336 π.Χ. ο Κτησιφών είχε κάνει αίτηση να τιμηθεί δημόσια ο Δημοσθένης με χρυσό στεφάνι. Εναντίον της αίτησης έκανε αγωγή ο Αισχίνης, ο οποίος όμως έχασε την υπόθεση και εγκατέλειψε την Αθήνα. 42 χρόνια μετά τον θάνατο του Δημοσθένη, ο Δημοχάρης, ανιψιός του Δημοσθένη έκανε νέα αίτηση, και οι Αθηναίοι έστησαν τον ανδριάντα του Δημοσθένη περίπου το 280 π.Χ. στην Αγορά προς τιμήν του πατριωτικού ρήτορα υπέρ της ελευθερίας.

## Περιγραφή
Από τον Πλούταρχο μαθαίνουμε ότι ο Δημοσθένης έστεκε με τα χέρια ενωμένα («*έστηκε τους δακτύλους συνέχων δι' αλλήλων*»), ως έκφραση της αυτοσυγκράτησης των ιδίων συναισθημάτων. 

Ο ανδριάντας χαρακτηρίζονταν από ρεαλισμό και ζωντάνια. Είναι ντυμένος με απλό μανδύα. Το πρόσωπο ήταν τόσο λεπτομερώς αποδοσμένο που έμοιαζε να αντικατοπτρίζει τον χαρακτήρα του ρήτορα. Η επιδερμίδα του προσώπου ήταν ρυτιδιασμένη. Τα δασιά φρύδια εξείχαν του προσώπου και ήταν συγκεντρωμένα στη μέση με βλοσυρό βλέμμα. Στο κούτελο δεν είχε καμιά λεία επιφάνεια, παρά μόνο ρυτίδες. Η κόμη και τη κοντή γενειάδα πλαισιώνουν το πρόσωπο. 

Στην βάση του ανδριάντα υπήρχε η εξής επιγραφή:
:εἴπερ ἴσην γνώμῃ ῥώμην Δημόσθενες ἔσχες,
:οὔποτ' ἂν Ἑλλήνων ἦρξεν Ἄρης Μακεδών.

## Πηγές

* 
* 

Δ
Λιοντάρι του βορειοανατολικού Κονγκό

Το **[[λιοντάρι]] του βορειοανατολικού Κονγκό** (Panthera leo azandica - Πάνθηρ ο λέων ο αζαντεσικός),είναι υποείδος λιονταριού που ζει στo βπρειοανατολικό Κονγκό. Η ακριβής κατανομή του είναι άγνωστη σήμερα, όπως και ο ακριβής πληθυσμός.Κατοικεί κυρίως σε σαβάνες και ανοιχτά λειβάδια,όπου απαντάται σε αγέλες.Λίγα στοιχεία είναι γνωστά γύρω από αυτό.Οι αγέλες κυμαίνονται σε μέγεθος από 4 ως 20 άτομα συμπεριλαμβανομένων και των μικρών,και με μέσο όρο αρσενικών 2-3.
## Χαρακτηριστικά και συμπεριφορά
Το λιοντάρι του βορειοανατολικού Κονγκό ακολουθεί το μέσο όρο μεγέθους των λιονταριών,με μήκος για τα αρσενικά 1,7-2,5 μέτρα και για τα θηλυκά από 1,6 εώς 1,9 μέτρα.Το βάρος επίσης κυμαίνεται από 170-250 κιλά για τα αρσενικά και 160-200 κιλά για τα θηλυκά.Η χαίτη των αρσενικών είναι  μικρή,αλλά πολύ πυκνή,προστατεύοντας τα λιοντάρια κατά τη διάρκεια της μάχης με άλλα αντίζηλα αρσενικά.Όπως και στα άλλα υποείδη λιονταριών,η λιονταρίνα αναλαμβάνει το κυνήγι,ενώ το αρσενικό αναλαμβάνει τη φρούρηση και την προστασία της περιοχής.

## Διατροφή
Το λιοντάρι του βορειοανατολικού Κονγκό τρέφεται με γκνου,βουβάλια,καμηλοπαρδάλεις,γαζέλες, ιμπάλα και αντιλόπες,αλλά δε λέει ποτέ όχι στις εύκαιρες τροφές.Για παράδειγμα έχει αναφερθεί ότι ένα λιοντάρι χτύπησε μια στρουθοκάμηλο που κλωσούσε τη φωλιά της,τη σκότωσε και την καταβρόχθισε  μαζί με τα αυγά της.Πολλές φορές έχουνε ιδωθεί λιοντάρια να τρώνε χελώνες,σκαντζόχοιρους ή και μικρότερα σαρκοφάγα,όπως τσακάλια,μικρά γατόπαρδων και λεοπαρδάλεων,ή και ενήλικα άτομα,ακόμα και μικρά αντίπαλων λιονταριών.

## Εξωτερικοί σύνδεσμοι
* 
* 

Κατηγορία:Θηλαστικά της Αφρικής
Κατηγορία:Λιοντάρια
Αφροδίτη Καλλίπυγος

Η **Αφροδίτη Καλλίπυγος** (= η Αφροδίτη με τα ωραία οπίσθια) είναι αρχαίο ελληνικό άγαλμα, και το τολμηρότερο της αρχαιότητας. Αντίγραφά του βρίσκονται σε ιδιωτικές συλλογές, μουσεία και δημόσιους χώρους.

## Περιγραφή
Η θεά του έρωτα εικονίζεται σε αφροδισιακή στάση. Με ανασηκωμένο τον μανδύα της ρίχνει το βλέμμα πίσω από την ωμοπλάτη της προς τους δύο ξεσκέπαστους γλουτούς της. Το όνομα του έργου εκδηλώνει το θεσπέσιο του θεάματος.

## Ερμηνεία
Το γυμνό σώμα στην αρχαία ελληνική τέχνη ήταν άρρηκτα συνδεδεμένο με το ηρωικό στοιχείο, ενώ μέχρι τον τον 4ο αιώνα π.Χ. ήταν καλλιτεχνική έκφραση αποκλειστικά ανδρικών σωμάτων. Πρώτος ο Πραξιτέλης τόλμησε να εικονίσει την Αφροδίτη της Κνίδου γυμνή το 340 π.Χ, ο οποίος έπεσε θύμα κοινωνικής κατακραυγής και εξοστρακισμού χάρη στο γεγονός ότι απεικόνισε γυναικεία και όχι αντρικά οπίσθια, και για αυτόν τον λόγο η επόμενη απόπειρα με το συγκεκριμένο άγαλμα έγινε έπειτα από 250 χρόνια. Σε αντίθεση με την φυσική γύμνια της Αφροδίτης της Κνίδου, η Αφροδίτη Καλλίπυγος παρουσιάζει τα θέλγητρά της σε δημόσια θέα, προσκαλώντας τον θεατή να τα θαυμάσει.

## Ιστορική τοποθέτηση
Το όνομα του αγάλματος είναι ήδη αρχαίο και αναφέρεται στους Δειπνοσοφιστές του Αθήναιου. Το άγαλμα ήταν τοποθετημένο στον ομώνυμο ναό της Αφροδίτης Καλλιπύγου στις Συρακούσες, το 200 π.Χ. περίπου, ο οποίος, σύμφωνα με τον μύθο, κτίστηκε από δύο αδελφούς, κατόπιν καλλιστείων ομορφιάς. Και οι δύο παντρεύτηκαν τις νικήτριες.

## Πηγές

* 

Καλλιπυγος
Κατηγορία:Αρχαία ελληνικά αγάλματα
Καρλ Άουγκουστ Μπάουμαϊστερ

Ο **Καρλ Άουγκουστ Μπάουμαϊστερ** (γερμανικά: *Karl August Baumeister*, 24 Απριλίου 1830 - 22 Μαΐου 1922) υπήρξε Γερμανός παιδαγωγός και συγγραφέας.

## Βιογραφία
Γεννήθηκε στις 24 Απριλίου 1830 στο Αμβούργο. Ο πατέρας του ήταν έμπορος από το Χίλντεσχαϊμ. Πήγε γυμνάσιο στο Βόλφενμπύτελ, και εν συνεχεία σπούδασε φιλολογία στο Γκέτινγκεν και στο Έρλανγκεν. Περιόδευσε τα έτη 1853-55 στην Ελλάδα, τη Μικρά Ασία, την Ιταλία και τη Γαλλία. Επέστρεψε στη Γερμανία και διορίστηκε καθηγητής στη Δρέσδη, στο Βερολίνο, και αργότερα στο Λίμπεκ, την Γκέρα και Χάλμπερστατ. Διετέλεσε έφορος της κυβέρνησης το 1871 με αποστολή στο Στρασβούργο για τη διαμόρφωση της εκεί ανώτερης εκπαίδευσης κατά τις γερμανικές προδιαγραφές. Διετέλεσε επίσης υπουργικός έφορος το 1882, αλλά καθαιρέθηκε.

Απεβίωσε στις 22 Μαΐου του 1922 στο Μόναχο.

## Ενδεικτική εργογραφία
* *Die Aufgabe der Burschenschaft*, Göttingen 1852 Digitalisat
* *Homeri Batrachomyomachia*, Leipzig 1852
* *Homeri Hymni*, Leipzig 1860
* *Kulturbilder aus Griechenlands Religion und Kunst*, 1865
* Hrsg.: *Denkmäler des klassischen Altertums zur Erläuterung des Lebens der Griechen und Römer in Religion, Kunst und Sitte*, 3 Bde. mit 2400 Abb., Oldenbourg, München 1884–88
* Hrsg.: *Handbuch der Erziehungs- und Unterrichtslehre für höhere Schulen*, 4 Bde., Beck, München 1894–98
** 1. Bd. (zus. m. Theobald Ziegler): *Geschichte der Pädagogik*, 1894 u. ö.

## Παραπομπές


## Πηγές

* Karl August Baumeister. In: Neue Deutsche Biographie (NDB). Band 1, Duncker & Humblot, Berlin 1953, S. 655 f.

Κατηγορία:Γερμανοί περιηγητές
Κατηγορία:Γερμανοί συγγραφείς
Ανακρέων του Μόντε Κάλβο

Ο πρωτότυπος **ανδριάντας του Ανακρέοντα** ήταν αρχαίος ελληνικός, μάλλον χάλκινος ανδριάντας. Το μαρμάρινο αντίγραφο του **Μόντε Κάλβο** βρέθηκε στην ομώνυμη έπαυλη της Ρώμης και φιλοξενείται σήμερα στη Νέα Γλυπτοθήκη του Κάρλσμπεργκ στη Δανία. Εκτός από το αντίγραφο της Κοπεγχάγης σώζονται άλλα επτά αντίγραφα της κεφαλής.

## Περιγραφή
Ο σχεδόν ολόκληρος ανδριάντας εικονίζει έναν ιστάμενο τραγουδιστή συμποσίου με κοντό μανδύα που καλύπτει την πλάτη και τους δύο ώμους. Η απόδοση του σώματος είναι εξιδανικευμένη, ενώ ως μοναδική αναφορά ηλικίας εξυπηρετεί το γενειοφόρο πρόσωπο. Στέκει στο αριστερό πόδι, με το δεξί ελαφρά προτεταμένο.

## Ερμηνεία
Ο ανδριάντας ανακαλύφθηκε τη δεκαετία του 1830 στη Ρώμη. Αρχικά δεν ήταν γνωστό, ποιο άτομο εικονίζει. Το 1884 ανακαλύφθηκε μια επιγραφή, η οποία ταίριαζε απόλυτα με τον ανδριάντα και έγραφε «*ΑΝΑΚΡΕΩΝ ΛΥΡΙΚΟΣ*». Έκτοτε ο ανδριάντας ερμηνεύεται ως εικόνα του ποιητή Ανακρέοντα.

## Ιστορική τοποθέτηση
Ο ανδριάντας είναι αντίγραφο που χρονολογείται το 130-150 π.Χ., ενώ το πρωτότυπο είναι του 450-440 π.Χ.

## Πηγές

* 

Α
Αντρέι Αμαλρίκ

Ο **Αντρέι Αλεξέγιεβιτς Αμαλρίκ**, (ρωσ. Андрей Алексеевич Амальрик), ήταν Ρώσος συγγραφέας 12 Ιανουαρίου 1938- 12 Νοεμβρίου 1980 γνωστός κυρίως στο δυτικό κόσμο για το δοκίμιο του: «θα επιζήσει η Σοβιετική Ένωση μέχρι το 1984;».
## Σπουδές και συγγραφές
Σπούδασε ιστορία στο Πανεπιστήμιο της Μόσχας από το οποίο αποβλήθηκε το 1963, επειδή στη διατριβή του υποστήριξε τη σκανδιναβική καταγωγή των πρώτων ηγεμόνων της Ρωσίας. Το 1965 άρχισε να συγγράφει θεατρικά έργα που παίχθηκαν όμως τότε και έγιναν αφορμή να κατηγορηθεί για πορνογραφία και να εξοριστεί στη Σιβηρία (1965-1966). Στη συνέχεια υπέστη και άλλους διωγμούς για την αντικαθεστωτική του δράση.

Το 1969 ο Αμαλρίκ έστειλε λαθραία στο εξωτερικό το χειρόγραφο της πραγματείας του: «Θα επιζήσει η ΕΣΣΔ ως το 1984;» που εκδόθηκε στην Ολλανδία και εξαιτίας αυτής της ενέργειας του καταδικάστηκε σε καταναγκαστικά έργα.

Ένα χρόνο μετά την απελευθέρωσή του εγκατέλειψε τη Ρωσία και εγκαταστάθηκε στη Δυτική Ευρώπη (1976).

## Χρονολόγιο

* Το 1959 εισάγεται στο τμήμα ιστορίας στο Πανεπιστήμιο της Μόσχας.
* Το 1963 αποπέμπεται από το κρατικό πανεπιστήμιο της Μόσχας.
* Το 1966 διαμαρτυρία στη δίκη του.
* Το 1968 πρώτη ποινή φυλάκισης.
* Το 1970 δημοσιεύει δύο βιβλία του στο εξωτερικό.
* Το Νοέμβριο 1970 υφίσταται και δεύτερη ποινή φυλάκισης.
* Το 1976 εξόριστος στην Ολλανδία.
* Το 1980 σκοτώνεται σε αυτοκινητιστικό ατύχημα στην Ισπανία.

## Η επιτροπή για την υπεράσπισή του
Είμαστε συγγραφείς και εκδότες που ανησυχούν βαθύτατα, ότι ο συγγραφέας της Μόσχας, Αντρέι Amalrik, δεν έχει απελευθερωθεί από το στρατόπεδο αιχμαλώτων μετά την ολοκλήρωση της πιο σκληρής θητείας του. Έχουμε καθιερώσει πλέον μία επιτροπή στο πλαίσιο Άμυνας του Αντρέι Amalrik με σκοπό την έκκληση προς την κυβέρνηση της ΕΣΣΔ για επιείκεια.

Ο Andrei Amalrik έχει τιμωρηθεί εκφράζοντας ανοιχτά τις σκέψεις του? Υπέστη βλάβη της υγείας? Και αντιμετωπίζει τώρα ένα ακόμα αυθαίρετο κατηγορητήριο. Καλούμε όλες τις αρμόδιες αρχές να ενεργήσουν αποτελεσματικά για την άμεση απελευθέρωσή του και την αποκατάσταση, βάσει του νόμου, των δικαιωμάτων του, συμπεριλαμβανομένου του δικαιώματος έκφρασης και σε περίπτωση που το επιθυμεί να του επιτραπεί να ταξιδέψει στο εξωτερικό. Έχουμε εκτίμηση για τον Αντρέι Amalrik και ζητάμε να δείξετε επιείκεια προς το μέρος του, στο πνεύμα της βελτίωσης των σχέσεων μεταξύ της ΕΣΣΔ και των ΗΠΑ.

*Henry Carlisle

*John Hersey

*Άρθουρ Μίλλερ(Arthur Miller)

*Harrison Salisbury

*John Updike

*Ρόμπερτ Γουόρεν (Robert Penn Warren)

*Ρόμπερτ Μπερνστάιν (Robert L. Bernstein)

*Simon Michael Bessie

*William Jovanovich

*Winthrop Knowlton

*W. Bradford Wiley W. Μπράντφορντ Wiley

## Παραπομπές


Κατηγορία:Ρώσοι συγγραφείς
Κατηγορία:Ρώσοι δοκιμιογράφοι
Κατηγορία:Σοβιετικοί συγγραφείς
Πάιονηρ P-3

Το **Πάιονηρ P-3** (επίσης γνωστή ως Atlas-Able 4 ή Pioneer X) ήταν ένα διαστημικό σκάφος προγραμματισμένο να μπει σε Σεληνιακή τροχιά.

Η αποστολή όμως απέτυχε λίγο μετά την εκτόξευση. Οι στόχοι ήταν να ερευνήσει το περιβάλλον μεταξύ Γης και Σελήνης, και να αναπτύξει την τεχνολογία για τον έλεγχο και τους ελιγμούς ενός διαστημοπλοίου μακριά από τη Γη. Ήταν εξοπλισμένο για να τραβήξει εικόνες της σεληνιακής επιφάνειας, να εκτιμήσει την μάζα της Σελήνης, να καταγράψει τη δομή και την ταχύτητα των μικρομετεωριτών, να μελετήσει την ακτινοβολία, το μαγνητικό πεδίο, και τα ηλεκτρομαγνητικά κύματα χαμηλής συχνότητας στο διάστημα. Θα είχε το πρώτο αυτόνομο σύστημα πρόωσης και θα μπορούσε να λειτουργεί πολλούς μήνες μετά την εκτόξευσή του σε μεγάλες αποστάσεις από τη Γη. Επίσης θα έκανε τις πρώτες δοκιμές των ΗΠΑ για έναν δορυφόρο στο διάστημα.

## Εξωτερικοί σύνδεσμοι
* NSSDC Master Catalog: Spacecraft Pioneer P-3 
* Space Technology Laboratories Documents Archive
* The fascinating story of the World's First Space Engine 

Κατηγορία:Πρόγραμμα Πάιονηρ
Κατηγορία:Διαστημικές αποστολές το 1959
Εβραϊκό Πανεπιστήμιο της Ιερουσαλήμ

To **Εβραϊκό Πανεπιστήμιο της Ιερουσαλήμ** είναι το δεύτερο παλαιότερο πανεπιστήμιο που ιδρύθηκε στο Ισραήλ (το 1925), μετά το Ινστιτούτο Τεχνολογίας Ισραήλ. Το πανεπιστήμιο έχει τρεις πανεπιστημιουπόλεις, τρεις στην Ιερουσαλήμ και μία στο Ρεχοβότ. Η μεγαλύτερη βιβλιοθήκη εβραϊκών σπουδών βρίσκεται στην πανεπιστημιούπολη Γκιβάτ Ραμ. Απόφοιτος του πανεπιστημίου, και μετέπειτα μέλος του διδακτικού προσωπικού του είναι ο ιστορικός Γιουβάλ Νόα Χαράρι.

## Φωτοθήκη

Αρχείο:Founding of the Hebrew University.jpg|Η τελετή έναρξης του Εβραϊκό Πανεπιστήμιο της Ιερουσαλήμ στο Όρος Σκοπός - 1925
Αρχείο:The National Library of Israel building - Amitay Katz.jpg|Εθνική Βιβλιοθήκη του Ισραήλ
Αρχείο:Academy of the Hebrew Language.JPG|Ακαδημία για την Εβραϊκή γλώσσα
Αρχείο:Bezalel.jpg|Ακαδημία Τεχνών και Σχεδίου Μπεζαλέλ
Αρχείο:הגן הבוטני הלאומי ע"ש מונטגיו למפורט - הר הצופים.jpg|Εθνικός Βοτανικός Κήπος του Ισραήλ
Αρχείο:Hebrew University Cornerstone laying in 1918.jpg|Ίδρυση του Εβραϊκού Πανεπιστημίου και τοποθέτηση του ακρογωνιαίου λίθου, 1918


## Εξωτερικοί σύνδεσμοι

*  

Κατηγορία:Ιερουσαλήμ
Κατηγορία:Πανεπιστήμια στο Ισραήλ
Κατηγορία:Δημόσια ιδρύματα στο Ισραήλ
Στίβι Γουόντερ

Ο **Στίβλαντ Χάρνταγουεϊ Μορίς**, (γεννημένος ως **Στίβλαντ Χάρνταγουεϊ Τζάντκινς**), γνωστός ως **Στίβι Γουόντερ** (αγγλικά: *Stevie Wonder*, 13 Μαΐου 1950 - ...), είναι Αμερικανός τραγουδιστής, τραγουδοποιός, μουσικός, παραγωγός δίσκων και ακτιβιστής. Τυφλός σχεδόν από τη μέρα που γεννήθηκε, ο Γουόντερ υπέγραψε συμβόλαιο με τη θυγατρική του οίκου Μόταουν εταιρία, Τάμλα, στην ηλικία των έντεκα ετών. Συνεχίζει να ερμηνεύει και να ηχογραφεί τραγούδια για τη Μόταουν μέχρι σήμερα. 

Ανάμεσα στα δημοφιλέστερα τραγούδια του συναντούμε τα *«Superstition»*, *«Sir Duke»*, *«I Wish»* και *«[[I Just Called to Say I Love You]]»*. Πασίγνωστοι δίσκοι του είναι οι *«Talking Book»*, *«Innervisions»* και *«Songs in the Key of Life»*. Έχει ηχογραφήσει περισσότερα από τριάντα τραγούδια που εισήθησαν στην πρώτη δεκάδα του καταλόγου των μεγαλύτερων αμερικανικών χιτς και έχει λάβει είκοσι δύο Βραβεία Γκράμι, τα περισσότερα που έχουν ποτέ απονεμηθεί σε άνδρα σόλο καλλιτέχνη. Ο Γουόντερ είναι επίσης διάσημος για το έργο του ως ακτιβιστής πολιτικών ζητημάτων, συμπεριλαμβανομένης της καμπάνιας που διεξήγαγε το 1980 για να γίνουν τα γενέθλια του Μάρτιν Λούθερ Κινγκ Τζούνιορ αργία στις Ηνωμένες Πολιτείες. Το 2009, ο Γουόντερ αναδείχθη Αγγελιοφόρος της Ειρήνης των Ηνωμένων Εθνών. Το 2008, το περιοδικό Billboard εξέδωσε μια λίστα των 100 Μεγαλύτερων Καλλιτεχνών Όλων των Εποχών για να γιορτάσει τα πενήντα χρόνια έκδοσης της αμερικανικής εκδοχής του περιοδικού, με τον Γουόντερ στο νούμερο πέντε.

## Παραπομπές


Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Κατηγορία:Αμερικανοί στιχουργοί
Κατηγορία:Αμερικανοί πιανίστες
Κατηγορία:Αμερικανοί ακτιβιστές
Κατηγορία:Βραβευμένοι με Grammy
Κατηγορία:Τυφλοί μουσικοί
Δουλειές με φούντες (ταινία, 1936)

Το **δουλειές με φούντες** (αγγλ.: *Our Relations* ή *Double Trouble* ή *Sailors' Downfall*) είναι 
Αμερικανική κωμική ταινία του 1936 με πρωταγωνιστές τους Χοντρό και Λιγνό (Όλιβερ Χάρντι και Σταν Λόρελ).

## Πλοκή
Εν αγνοία του Στάνλεϊ και του Όλιβερ, οι δύο δίδυμοι αδελφοί τους που για χρόνια είχαν χαθεί, οι ναύτες Άλφι και Μπέρι, βρίσκονται στην πόλη μεταφέροντας ένα πολύτιμο μαργαριταρένιο δαχτυλίδι που τους το εμπιστεύτηκε ο καπετάνιος του πλοίου. Και οι τέσσερίς  τους μπλέκονται σε διάφορες υποθέσεις, επειδή τους μπερδεύουν, ενώ μια ομάδα γκάγκστερ προσπαθούν να κλέψουν το δαχτυλίδι που ο Στάνλεϊ και ο Όλιβερ έχουν θάψει μέσα στο τσιμέντο, που σε λίγο θα πεταχτεί στο λιμάνι. 
## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1930
Κατηγορία:Ταινίες του 1936
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές ασπρόμαυρες ταινίες
Συνθήκη Ρωσοτουρκικής Συμμαχίας (1799)

160px|thumb|right|Ο Τσάρος Αλέξανδρος Α΄
Η **Συνθήκη Ρωσοτουρκικής Συμμαχίας του 1799** υπήρξε μια ιστορική συνθήκη συμμαχίας που συνομολόγησαν στις 3 Ιανουαρίου του 1799 ο Τσάρος Αλέξανδρος Α΄ Ρωσικής Αυτοκρατορίας και ο Σουλτάνος Σελήμ Γ΄ της Οθωμανικής Αυτοκρατορίας.

Σκοπός της παραπάνω συμμαχίας ήταν ο από κοινού αγώνας κατά των γαλλικών επεκτάσεων στο Αιγαίο Πέλαγος και την Ανατολική Μεσόγειο που άρχισε να εμφανίζεται μετά τη συνομολόγηση της Συνθήκης του Κάμπο Φόρμιο (1797), όπου τα Επτάνησα πέρασαν σε γαλλική κτήση.

Σημαντικότερος όρος της συνθήκης αυτής ήταν ένα μυστικό άρθρο βάσει του οποίου ο ρωσικός στόλος μπορούσε ελεύθερα να διέλθει τα Στενά των Δαρδανελίων όσο διαρκούσε ο πόλεμος κατά της Γαλλίας. Πριν ακόμα τεθεί σε εφαρμογή η συνθήκη αυτή ενώθηκαν οι στόλοι των δύο αυτοκρατοριών και κινήθηκαν κατά των Επτανήσων.
Συγκεκριμένα, στις 16 Νοεμβρίου 1798, ο Ρώσος υποναύαρχος Θεόδωρος Ουσάκωφ που «έτυχε» να φθάσει με το στόλο του στα Επτάνησα, ξεκινώντας πρώτα την κατάληψη των Κυθήρων ένα μήνα πριν, (στις 12 Οκτωβρίου του 1798), και γνωρίζοντας πολύ καλά τις αντιδράσεις των νησιωτών κατά της Γαλλοκρατίας των Επτανήσων, προσκάλεσε, με προκήρυξή του, τους Κερκυραίους να πάρουν τα όπλα κατά των κατακτητών τους «αθέων» Γάλλων.
160px|thumb|left|Ο Σουλτάνος Σελήμ Γ΄
Στο μεταξύ παρακολουθώντας οι Άγγλοι τα τεκταινόμενα στο Ιόνιο Πέλαγος, δύο μόλις ημέρες μετά τη συνομολόγηση της ρωσοτουρκικής αυτής συμμαχίας, δηλαδή στις 5 Ιανουαρίου, συνομολογείται στη Κωνσταντινούπολη άλλη Συνθήκη Αγγλοτουρκικής Συμμαχίας με την οποία η Αγγλία αναλάμβανε την εγγύηση της εδαφικής ακεραιότητας της Οθωμανικής Αυτοκρατορίας για οκτώ χρόνια.

Αποτέλεσμα των συνθηκών αυτών ήταν η εδίωξη των Γάλλων από τα Επτάνησα από τις συνασπισμένες ρωσοτουρκικές δυνάμεις αλλά και η ήττα του Βοναπάρτη από τους Άγγλους κατά την επιχείρησή του εναντίον της Άκκρας.

## Παρατηρήσεις
* Το κέρδος της Οθωμανικής Αυτοκρατορίας από την εξέλιξη των γεγονότων εκ της συνθήκης αυτής ήταν η προσάρτηση των γαλλικών βάσεων της Πάργας, της Πρεβέζης, του Βουθρωτού και της Βονίτσης.
* Το κέρδος της Ρωσικής Αυτοκρατορίας ήταν η ελεύθερη πλεύση των ρωσικών πλοίων στο Αιγαίο αφενός και η ανακοπή της γαλλικής επέκτασης στο χώρο των Βαλκανίων.
* Δύο μήνες μετά τη συνομολόγηση της συνθήκης αυτής ακολούθησε η Συνθήκη Ανακωχής του Αγίου Παύλου με την οποία έληξαν οι κατά των Γάλλων ρωσοτουρκικές επιχειρήσεις όπου και εγκατέλειψαν οι Γάλλοι τα Επτάνησα. Τον επόμενο χρόνο ακολούθησε η μεταξύ των δύο συμμάχων αυτοκρατοριών Σύμβαση της Κωνσταντινούπολης (1800) που αποτέλεσε ουσιαστικά μεταξύ άλλων την βασική συνθήκη της ίδρυσης της Ιονίου Πολιτείας, πρώτη ακτίδα ανεξαρτησίας ελληνικού εδάφους.

## Πηγές
* Εκδοτική «Ιστορία του Ελληνικού Έθνους» τομ. ΙΑ΄, σελ. 370-371.
* Χαραλ. Νικολάου «Διεθνείς Συνθήκες» Εκδ. Φλώρος - Αθήνα 1996, σελ. 44.

Κατηγορία:Ιστορία των Επτανήσων
Ρωσοτουρκική Συμμαχία
Κατηγορία:Συνθήκες της Ρωσικής Αυτοκρατορίας
Ινστιτούτο Τεχνολογίας Ισραήλ

Το **Technion - Ινστιτούτο Τεχνολογίας του Ισραήλ ** (Εβραϊκά: הטכניון - מכון טכנולוגי לישראל) είναι ένα τεχνολογικό επιστημονικό ίδρυμα στην Χάιφα του Ισραήλ. Ιδρύθηκε το 1912 και σε πολλές επιστήμες θεωρείται κορυφαίο παγκoσμίως.

Το Technion είναι και χώρος εργασίας στους πρώτους Νομπελίστες χημείας του Ισραήλ: Avram Hershko και Ααρών Ciechanover που έλαβαν το βραβείο για την ανακάλυψη του συστήματος ubiquitin - ο μηχανισμός που ευθύνεται για την αποσυναρμολόγηση της πρωτεΐνης στα κύτταρα. Ο Καθηγητής Dan Shechtman είχε ανακαλύψει τα quasicrystals.

## Εξωτερικοί σύνδεσμοι

* Ισραήλ Ινστιτούτο Τεχνολογίας

Κατηγορία:Χάιφα
Κατηγορία:Πανεπιστήμια στο Ισραήλ
Ινστιτούτο Επιστήμης Ισραήλ

thumb|200px
Το **Ινστιτούτο Weizmann** (Εβραϊκά: מכון ויצמן למדע Machon Weizmann LeMada), γνωστή και ως Machon Weizmann, είναι πανεπιστήμιο και ερευνητικό ινστιτούτο στο Ρεχοβότ (Rehovot) του Ισραήλ. Διαφέρει από τα άλλα πανεπιστήμια του Ισραήλ, δεδομένου ότι προσφέρει μόνο προπτυχιακές και μεταπτυχιακές σπουδών στις επιστήμες.

## Εξωτερικοί σύνδεσμοι

* Το Ινστιτούτο Weizmann

Κατηγορία:Πανεπιστήμια στο Ισραήλ
Μύρθιος Ρεθύμνης

Η **Μύρθιος** είναι ημιορεινός οικισμός της κοινότητας Σελλίου του Δήμου Ρεθύμνης στην Περιφερειακή Ενότητα Ρεθύμνης της Κρήτης.

## Γεωγραφικά - ιστορικά στοιχεία
Η Μύρθιος βρίσκεται στους πρόποδες του Βρύσινα σε υψόμετρο 443 μέτρων ενώ απέχει 20 χιλιόμετρα Ν.-ΝΑ. από το Ρέθυμνο. Η ονομασία του προέρχεται από το φυτό μυρτιά. Κοντά και ανατολικά του χωριού περνούν οι Ποταμοί ενώ νοτιοανατολικά του είναι το φράγμα και η τεχνητή λίμνη Αμαρίου.

Η παλαιότερη γραπτή αναφορά του χωριού συναντάται στην εποχή της Ενετοκρατίας, φέουδο Ενετικής οικογένειας. Στις απογραφές του 16ου αιώνα γράφεται MIRTIO DI POLLANI. Σε ορεινά υψώματα της ευρύτερης περιοχής υπάρχουν φρουριακά κατάλοιπα που ανήκουν σε πύργους με πολεμίστρες, τους ονομαζόμενους «Κουλέδες».

Εντυπωσιακό είναι το κτήριο του Πολιτιστικού Συλλόγου.

## Διοικητικά στοιχεία
Ως οικισμός αναφέρεται επίσημα το 1925 με το ΦΕΚ 27Α - 31/01/1925 να προσαρτάται στην τότε κοινότητα Πρασσών. Σύμφωνα με το σχέδιο Καλλικράτης, μαζί με το Σελλί αποτελούν την τοπική κοινότητα Σελλίου που υπάγεται στη δημοτική ενότητα Ρεθλυμνης του Δήμου Ρεθύμνης και σύμφωνα την απογραφή του 2011 έχει πληθυσμό 74 κατοίκους.

## Σημείωση
Στο Δήμο Αγίου Βασιλείου υπάρχει ο συνώνυμος οικισμός Μύρθιος Αγίου Βασιλείου ή Μύρθιος της Γιαλιάς.

## Παραπομπές


μυρθιος
Κατηγορία:Δήμος Ρεθύμνης
Δάντης και Βιργίλιος στην Κόλαση

Ο ***Δάντης και Βιργίλιος*** είναι πίνακας του Ουιλιάμ-Αντόλφ Μπουγκερώ που εκτίθεται στο Μουσείο Ορσέ.

## Περιγραφή
Ο πίνακας περιγράφει με ζοφερά χρώματα μια σκηνή εμπνευσμένη από την *Κόλαση* της *[[Θεία Κωμωδία|Θείας Κωμωδίας]]* του Δάντη. Ο θεατής είναι μάρτυρας μιας πολύπλοκης σκηνής, της οποίας επίκεντρο είναι ένα στιγμιότυπο της ανελέητης πάλης δύο καταραμένων ψυχών, του Καπότσιο που αμάρτησε γιατί ήταν αιρετικός και επιδίδονταν στην αλχημεία, και του Τζιάννι Σκίκκι, ο οποίος προκειμένου να σφετερισθεί την κληρονομιά ενός νεκρού δεν δίστασε να καπηλευθεί την ταυτότητά του. 

Ο Δάντης με τον Βιργίλιο στέκουν στα αριστερά παρακολουθώντας με φρίκη, ενώ ο Τζιάννι Σκίκκι επιτίθεται με μανία στον Καπότσιο συνθλίβοντας και σχεδόν ξεσκίζοντάς τον. Ένας νεκρός κείτεται στο χώμα, ενώ στα παρασκήνια διαδραματίζονται άλλες τρομακτικές σκηνές. Ένας δαίμονας πετάει στον αέρα σαρκάζοντας.

## Ιστορική αναδρομή
Μετά από δύο φορές αποτυχημένης συμμετοχής στον διαγωνισμό Prix de Rome (1848 και 1849), ο Μπουγκερώ επηρεασμένος από την επιθυμία του να κερδίσει οπωσδήποτε το βραβείο, εμπνεύστηκε το θέμα από το δημοφιλές έργο του Δάντη. Ο πίνακας είναι μεγαλύτερος και πιο εντυπωσιακός από τους προγενέστερους και έλαβε την επαινετική κριτική του Τεοφίλ Γκοτιέ.  

## Παραπομπές

## Πηγές
* Παρουσίαση του πίνακα από το Μουσείο Ορσέ 

Κατηγορία:Έργα ζωγραφικής του Ουίλιαμ-Αντόλφ Μπουγκερώ
Κατηγορία:Εκθέματα στο Μουσείο Ορσέ
Οικισμός Γ. Παπανδρέου

Ο οικισμός «**Γεώργιος Παπανδρέου**» βρίσκεται στα Τουρκοβούνια και διοικητικά ανήκει στον Δήμο Αθηναίων. Αποτελείται από 145 κατοικίες και έχει μόνιμο πληθυσμό άνω των 800 ατόμων. Έχει έκταση 100 περίπου στρεμμάτων (συμπεριλαμβανομένων των οδών, των πλατειών, του υδραγωγείου κ.λπ.). Οι ιδιοκτήτες των ακινήτων στην εν λόγω περιοχή άρχισαν να κατασκευάζουν κτίσματα από το 1944. Ο κύριος όγκος των κτισμάτων έγινε στη δεκαετία του 1960 είτε από τους σημερινούς κατοίκους είτε από τους δικαιοπαρόχους τους. Κατά περιόδους το ελληνικό δημόσιο έχει αμφισβητήσει την ιδιοκτησία της εν λόγω έκτασης και για τον λόγο αυτό έχουν εκδοθεί πολλές και αντιφατικές αποφάσεις πολιτικών δικαστηρίων.

Ο οικισμός έχει χαρακτηριστεί και ως «χωριό εντός της Αθήνας» εξαιτίας του ύφους, των δρόμων και των κατοικιών του. Σύμφωνα με κατοίκους, το διαφορετικό αυτό χρώμα της περιοχής, που διατηρείται μέχρι και σήμερα, εν μέρει οφείλεται στον τρόπο δημιουργίας της αλλά και στο ιδιοκτησιακό καθεστώς των κατοικιών που υπάρχουν εκεί, το οποίο παραμένει ασαφές μέχρι τις μέρες μας.

Στην περιοχή βρίσκεται, επίσης, τμήμα της περιοχής του *Τάματος*, της περιοχής που είχε απαλλοτριώσει η Χούντα των Συνταγματαρχών για να ανεγείρει, ως "τάμα", μεγάλο ιερό ναό. Επίσης, υπάρχει η Ιερά Μονή Προφήτη Ηλία και ο ναός της Αγίας Κυριακής.

## Παραπομπές


Κατηγορία:Δήμος Γαλατσίου
Κατηγορία:Οικισμοί και περιοχές της Αττικής
Κατηγορία:Δήμος Αθηναίων

## Εξωτερικοί σύνδεσμοι
* Οικισμός Παπανδρέου: Το άγνωστο χωριό της Αθήνας https://www.lifo.gr/articles/oikismos-papandreoy-agnosto-horio-tis-athinas
Πανελλήνιο πρωτάθλημα ανώμαλου δρόμου ανδρών 1946

Το **[[Πανελλήνιο πρωτάθλημα ανώμαλου δρόμου ανδρών]] 1946** διεξήχθη στις 17 Μαρτίου στη Νέα Φιλαδέλφεια. Συμμετείχαν αθλητές από 8 σωματεία: ΑΕΚ, Πειραϊκός Σύνδεσμος, Π.Α.Ο., Παναχαϊκή Γ.Ε., Γ.Σ. Αλμυρού, Πανιώνιος Γ.Σ.Σ., Πανελλήνιος Γ.Σ. και Αιολικός. Πρωταθλητής αναδείχθηκε ο Αθανάσιος Ραγάζος (απόσταση 7.000μ.) του Αλμυρού Βόλου, ενώ πρωταθλητής σύλλογος αναδείχθηκε η ΑΕΚ

## Το περιφερειακό Αττικής

Το περιφερειακό πρωτάθλημα Αττικής ανδρών και εφήβων διεξήχθη την Κυριακή 3 Μαρτίου 1946 σε διαδρομή μήκους 6 χλμ στη Νέα Σμύρνη με αφετηρία και τερματισμό το Στάδιο Πανιωνίου. Νικητής ήταν ο Κατακουζηνός της ΑΕΚ.

### Αποτελέσματα

## Το πανελλήνιο πρωτάθλημα

### Ατομικός αγώνας

### Ομαδική βαθμολογία

Στη βαθμολογία υπολογίστηκαν οι βαθμοί των θέσεων μόνο των αθλητών από πλήρεις ομάδες. Έτσι η θέση κατάταξης στο ατομικό δεν ταυτίζεται με τη βαθμολογική εισφορά κάθε αθλητή στο ομαδικό.

## Πηγή
* Αθλητική Ηχώ, 4-3-1946 και 18-3-1946.

Ανδρων
Κατηγορία:Στίβος το 1946
Κατηγορία:Δήμος Φιλαδελφείας-Χαλκηδόνος
Σεντάλ

Το **Σεντάλ** (Sendal) είναι ένα χωριό της Γρενάδας. Βρίσκεται στην ενορία του Αγίου Γεωργίου. Το Σεντάλ είναι η πρωτεύουσα της Νότιας περιφέρειας του Αγίου Γεωργίου.

## Παραπομπές


## Δείτε επίσης
* Κατάλογος πόλεων της Γρενάδας

Κατηγορία:πόλεις της Γρενάδας
Καλιβινύ

Η ** Καλιβινύ** (*Calivigny*) είναι ένα χωριό της Γρενάδας. Βρίσκεται στην ενορία του Αγίου Γεωργίου. Βρίσκεται στη νότια ακτή του νησιού, στην Νότια περιφέρεια του Αγίου Γεωργίου. Από αυτήν πήρε το όνομά της και η Νήσος Καλιβινύ. 

## Παραπομπές


## Δείτε επίσης
* Κατάλογος πόλεων της Γρενάδας

Καλιβινυ
Ανάγλυφο από τα Φάρσαλα (Μουσείο του Λούβρου αρ. Ma 701)

Το **ανάγλυφο από τα Φάρσαλα** που φιλοξενείται στο Μουσείο του Λούβρου με αριθμό καταλόγου Μa 701 βρέθηκε στα Φάρσαλα και αγοράστηκε για το μουσείο το 1863.

## Περιγραφή
Είναι από μάρμαρο της Πάρου. Το ανάγλυφο αναπαριστάνει δύο γυναίκες που κρατούν άνθη στο χέρι. Είναι στραμμένες η μία προς την άλλη. Φοράνε πέπλο και μαντήλι στα μαλλιά, τον λεγόμενο κεκρύφαλο.

## Ερμηνεία
Πρόκειται για επιτύμβιο ανάγλυφο, το οποίο ανήκε σε στήλη που έχει χαθεί. Εικονίζει την Δήμητρα και την Περσεφόνη να κρατούν άνθη.

## Ιστορική τοποθέτηση
Το ανάγλυφο είναι έργο θεσσαλικής τέχνης, που διαφέρει από τα έργα πελοποννησιακών και αττικών εργαστηρίων. Διαπνέεται από φυσικότητα και μοιάζει περισσότερο με έργο ζωγραφικής, παρά με ανάγλυφο. Χρονολογείται στο 470-460 π.Χ.

## Πηγές

* 
* Παρουσίαση του αναγλύφου από το Μουσείο του Λούβρου
* 

Κατηγορία:Ανάγλυφα
Κατηγορία:Αρχαιότητες στο Λούβρο
Νήσος Καλιβινύ

Το νησί **Καλιβινύ** (αγγλικά: *Calivigny island*) είναι ένα νησί της Γρενάδας. Πήρε το όνομά του από την πόλη Καλιβινύ.

## Παραπομπές


Καλιβινυ
Ουίλις

Η **Ουίλις** (Willis) είναι ένα χωριό της Γρενάδας. Βρίσκεται στην ενορίες του Αγίου Γεωργίου. Βρίσκεται κοντά στην πρωτεύουσα, Σαιντ Τζόρτζις. Διασχίζεται από τους καταρράκτες της Ανναντάλ. Η Ουίλις έχει πληθυσμό παραπάνω από 500 κατοίκους. Έχει πολλά δέντρα, αλλά όχι εξοτικά φυτά, μοσχοκάρυδα ή φρουτόδεντρα.
Γεωγραφικά βρίσκεται στην περιφέρεια του Βορειοανατολικού Άγιου Γεωργίου.

## Γεωγραφία
Η Ουίλις βρίσκεται δυτικά της Γρενάδας και βόρεια του Αγίου Γεωργίου. Βρίσκεται βορειοδυτικά του Μάνγκο, νότια της Ανναντάλ και νοτιοανατολικά του Γκραντόν.

## Παραπομπές


## Δείτε επίσης
* Κατάλογος πόλεων της Γρενάδας

Κατηγορία:πόλεις της Γρενάδας
Άγιος Γεώργιος (ενορία), Γρενάδα

Η **ενορία του Αγίου Γεωργίου** (αγγλικά: Saint George parish, γαλλικά: Paroisse de Saint George) είναι η δεύτερη μεγαλύτερη από τις 6 ενορίες της Γρενάδας.
Συμπεριλαμβάνει την πρωτεύουσα, Άγιο Γεώργιο. Έχει πληθυσμό 37.057 κατοίκων και έκταση 26 τ.μ. (67 τ.χλμ.). Είναι η μεγαλύτερη σε πληθυσμό και δεύτερη μεγαλύτερη σε έκταση ενορία της Γρενάδας (μετά τον Άγιο Ανδρέα). 

Συνορεύει στα νοτιοανατολικά με τον Άγιο Δαβίδ, στα βόρεια με τον Άγιο Μάρκο και στα βορειοανατολικά με τον Άγιο Ανδρέα.

## Περιφέρειες
Η ενορία χωρίζεται σε 5 περιφέρειες:
* Άγιος Γεώργιος Βορειοανατολικά
* Άγιος Γεώργιος Βορειοδυτικά 
* Άγιος Γεώργιος Νοτιοανατολικά
* Άγιος Γεώργιος Νότια 
* Πόλη του Αγίου Γεωργίου

## Πόλεις
* Άγιος Γεώργιος
*  Άγιος Παύλος
* Άμπερ Μπελαίρ
* Ανναντάλ
* Αρδη
* Βίλλιδα
* Λανς-οζ-Επίν
* Μπωσεζούρ
* Σεντάλ
* Καλιβινύ
* Μορν Ζαλού
* Μορν Ντοκτέρ
* Μορν Ζαλού Ριτζ
* Ταντέν
* Κα-φε Μπω
* Μπαμπού (πόλη)
* Μπωλιέ
* Δε Λιμ
* Δε Λαγκούν
* Δε Σπάουτ
* Τρου ζαμπ
* Μπουαζμορίς
* Μπον Αξόρντ
* Κάτο
* Γουάιτ Γκαν
* Κλαρκς Κωρτ
* Ντ' Αρμπώ
* Ντέβιλς
* Ντράγκον
* Φλαμανδία (πόλη)
* Φοντνόι
* Φορτ Τζωρτζ
* Φορτ Τζούντι
* Φορτ Μάτθιου
* Φορτ Ρόγιαλ
* Τζώρτζταουν
* Γκόλφλαντς
* Γκραντ Ανς
* Γουάλας
* Χάμπσταντ
* Πορτίκι
* Ραβίνος
* Λα Μοντ
* Λάμπορι
* Μάγκαζιν
* Μάνγκο (πόλη)
* Μαρντί Γκρα
* Μαριάνα
* Μαρινγκίνς
* Πρίκλι (πόλη)
* Πουάν Σαλίν
* Πορ Εγκμόντ
* Πορ Λουί

## Γεωγραφία
Ο Άγιος Γεώργιος βρίσκεται νοτιοανατολικά της Γρενάδας. Είναι η νοτιοανατολικότερη ενορία της χώρας. Είναι η δεύτερη μεγαλύτερη σε έκταση ενορία της Γρενάδας, μετά τον Άγιο Ανδρέα. Συνορεύει στα νοτιοανατολικά με τον Άγιο Δαβίδ, στα βόρεια με τον Άγιο Μάρκο και στα βορειοανατολικά με τον Άγιο Ανδρέα.

### Ποτάμια
Τα κυριότερα ποτάμια είναι:
* Το Ραβίν Ρίβερ και
* το Τεμπέ Ρίβερ

### Νησιά
Τα κυριότερα νησιά είναι:
* Το Γκλόβερ
* το Γκάρυ Άιλαντ,
* η Νήσος Καλιβινύ,
* το Άνταμ Άιλαντ και
* το Λανς-οζ-Επίν.

### Κόλποι
Οι κυριότεροι κόλποι είναι:
* Ο κόλπος Καλιβινύ,
* ο κόλπος Μπωσεζούρ,
* ο κόλπος Μπλακ Μπέι,
* ο κόλπος Κλαρκς Κωρτ Μπέι,
* ο κόλπος Ντέβιλς Μπέι,
* ο κόλπος Γκραντ Ανς Μπέι,
* ο κόλπος Κάτου,
* ο κόλπος Γκραντ Μπέι,
* ο κόλπος Δέγρας,
* ο κόλπος Ντράγκον Μπέι και
* ο κόλπος Φλαμανδίας

## Δείτε Επίσης
* Ενορίες της Γρενάδας

## Παραπομπές


Αγιος Γεωργιος
Παυσανίας Ζακολίκος

Ο **Παυσανίας Ζακολίκος** (Αλμυρός Μαγνησίας 1936 - Βόλος 14 Οκτωβρίου 2018) ήταν Έλληνας πολιτικός και ιδρυτικό στέλεχος του ΠΑΣΟΚ. Διετέλεσε βουλευτής και υφυπουργός του ίδιου κόμματος επί σειρά ετών, αντιπρόεδρος της Βουλής των Ελλήνων την εποχή του Ανδρέα Παπανδρέου και αντιπρόεδρος της Επιτροπής για τον Φάκελο της Κύπρου.

Υπήρξε από τους πρώτους οπαδούς της ριζοσπαστικής τάσης του Ανδρέα Παπανδρέου στον κεντρώο χώρο κατά την προδικτατορική περίοδο.

## Βιογραφία
Γεννήθηκε το 1936 στον Αλμυρό Μαγνησίας από γονείς καπνεργάτες. Ο πατέρας του ήταν πρωτεργάτης του καπνεργατικού κινήματος στην ευρύτερη περιοχή της Μαγνησίας, οργανώνοντας μυστικές συγκεντρώσεις στην κίτρινη αποθήκη του Βόλου. 

Νεαρός εντάχθηκε στη νεολαία του Γεωργίου Παπανδρέου και μετέπειτα, ως φοιτητής, αποτέλεσε ενεργό μέλος της γενιάς του 114. 

Σπούδασε πολιτικές επιστήμες στο Πάντειο Πανεπιστήμιο και νομικά στο Αριστοτέλειο Πανεπιστήμιο Θεσσαλονίκης, όπου γνώρισε τη σύζυγό του Σοφία, με την οποία ήταν συμφοιτητές. Μετά την ολοκλήρωση των σπουδών σταδιοδρόμησε στη δικηγορία. 

Ο Ζακολίκος ήταν από τους πρώτους οπαδούς της ριζοσπαστικής τάσης του Ανδρέα Παπανδρέου στον κεντρώο χώρο και οργανωτικό στέλεχος των Δημοκρατικών Συνδέσμων του τελευταίου στη Θεσσαλία, κατά την προδικτατορική περίοδο. Μεταπολιτευτικά, υπήρξε από τα ιδρυτικά στελέχη του ΠΑΣΟΚ, μέλος του Πειθαρχικού Συμβουλίου και της Κεντρικής Επιτροπής και ιδρυτικό μέλος του Τομέα Επιστημόνων. 

Από το 1981 έως το 1996 διετέλεσε βουλευτής Μαγνησίας με το ΠΑΣΟΚ. 

Διετέλεσε Υφυπουργός Εθνικής Άμυνας (Ιούλιος 1982 - Ιούνιος 1985), Υφυπουργός Εθνικής Οικονομίας (Δεκέμβριος 1988 - Μάρτιος 1989), αναπληρωτής Υπουργός Βιομηχανίας, Ενέργειας και Τεχνολογίας (Μάρτιος - Ιούλιος 1989). Μετά την επιστροφή του ΠΑΣΟΚ στην εξουσία, διετέλεσε Αντιπρόεδρος της Βουλής (1993-1996).

Από το 2002 μέχρι το 2004 διετέλεσε πρόεδρος του Ελληνικού Οργανισμού Τυποποίησης (ΕΛΟΤ).

## Θάνατος
Απεβίωσε στις 14 Οκτωβρίου 2018, σε ηλικία 83 ετών, μετά από νοσηλεία στο 251 Γενικό Νοσοκομείο Αεροπορίας.

## Πηγές
*Εγκυκλοπαίδεια Πάπυρος Larousse Britannica" τομ.25ος, σελ.317.

Κατηγορία:Βουλευτές Μαγνησίας
Κατηγορία:Έλληνες υφυπουργοί Εθνικής Άμυνας
Κατηγορία:Έλληνες υφυπουργοί Εθνικής Οικονομίας
Κατηγορία:Έλληνες αναπληρωτές υπουργοί Βιομηχανίας, Ενέργειας και Τεχνολογίας
Η Γέννηση του Εριχθονίου (Αρχαιολογικά Μουσεία του Βερολίνου)

Η **γέννηση του Εριχθονίου** είναι ανάγλυφο από τερακότα που φιλοξενείται στα Αρχαιολογικά Μουσεία του Βερολίνου βρέθηκε στην Αθήνα, σε τάφο κοντά στον Ιλισό ποταμό. 
## Περιγραφή
Βρέθηκε κομματιασμένο, αλλά συναρμολογήθηκε πλήρως. Είναι από τερακότα, που σκαλίστηκε ενώ ο πηλός ήταν ακόμη μαλακός, συνδυάζοντας την τεχνική του καλουπιού με τη γλυπτική. Ο τεχνίτης το επεξεργάστηκε στην εξωτερική μεριά γρήγορα δίνοντας όμως μεγάλη προσοχή και επιμέλεια στην εσωτερική διακόσμηση. Παρουσιάζει τη θεά Αθηνά να λαμβάνει από τη Γαία τον νεογέννητο Εριχθόνιο εν παρουσία του Κέκροπα. Η Γαία παριστάνεται στο κέντρο. Βγάζει το κεφάλι της από τη Γη και παραδίδει με τα χέρια υψωμένα τον Εριχθόνιο στην Αθηνά. Παρουσιάζεται τεράστια σε σχέση με τους υπόλοιπους χαρακτήρες του ανάγλυφου, σύμφωνα με τη μυθολογική της έννοια και προσωποποίηση του πελώριου. Η Αθηνά φοράει μακρύ χιτώνα και περικεφαλαία με μικρό λοφίο από φύλλα ελιάς, αλλά όχι όμως τη φοβερή της αιγίδα για να μην τρομάξει το μικρό παιδί. Έχει έρθει από μακρυά και φτάνοντας κάνει μικρή κλίση με το δεξί πόδι πίσω για να παραλάβει με τρυφερότητα το νεογέννητο. Ο Εριχθόνιος παρουσιάζεται σε παιδική ηλικία. Απλώνει τα δύο του χέρια προς την Αθηνά ανταποδίδοντας την τρυφερότητα των αισθημάτων. Ο Κέκροπας τέλος παρουσιάζεται με σώμα δράκου, γενειάδα και κουλουριασμένη ουρά. Φοράει μάλλινο ρούχο χωρίς μανίκια στο ανθρώπινο σώμα του, ενώ το υπόλοιπο είναι σκεπασμένο με λέπια. Κρατάει κλαδί ελιάς στο δεξί του χέρι. 
## Ερμηνεία
Το θέμα της γέννησης του Εριχθονίου ήταν πολύ δημοφιλές στην αρχαία Αθήνα. Ο τεχνίτης αποδίδει το θέμα με ευκρίνεια, ενώ κατορθώνει να συνδυάσει με απόλυτη αρμονία τις τεράστιες διαστάσεις της Γαίας με τις φυσικές διαστάσεις των υπολοίπων, ακόμα και του παιδιού Εριχθονίου.
## Ιστορική τοποθέτηση
Το ανάγλυφο ετούτο είναι το πρώτο του θέματος της γέννησης του Εριχθόνιου που βρέθηκε στην Αθήνα. Συγκαταλέγεται στα λεγόμενα «πήλινα ανάγλυφα της Μήλου», και διακρίνεται από τα υπόλοιπα. Είναι έργο του 5ου αιώνα π.Χ.
## Πηγές

* 
* 

Κατηγορία:Ανάγλυφα
Κατηγορία:Εκθέματα στο Άλτες Μουζέουμ Βερολίνου